Vurderer din sagsbehandler, at du ikke er i stand til at have et ordinært arbejde, som gør dig i stand til at forsørge dig selv inden for 3 måneder, er du aktivitetsparat.
Er du fyldt 30 år, får du en koordinerende sagsbehandler og en tværfaglig indsats, der kan bringe dig tættere på et job.
Indsatsen er individuel, og kan indeholde følgende tiltag:
Mentorstøtte
Vejledning og opkvalificering – afklaring eller opkvalificering af dine kompetencer, så du kan komme tættere på job.
Virksomhedspraktik
Job med løntilskud
Som aktivitetsparat har du også mulighed for at blive voksenlærling i en virksomhed, hvis du opfylder visse krav.